ЕТИЧНИ ПРАВИЛА

ЗА ПОВЕДЕНИЕ НА СЛУЖИТЕЛИТЕ В АМТИИ-ПЛОВДИВ

Глава първа

ОБЩИ ПОЛОЖЕНИЯ

Чл.1./1/ Етичните норми регулират отношенията между служителите, студентите и обществото и имат за цел да насърчат развитието на етични отношения в дейността на Академията. 

/2/ Служители в АМТИИ –Пловдив са всички щатни и извънщатни преподаватели / в т.ч. корепетитори/ , щатните състави, административно- обслужващият  персонал и персонала назначен по ПМС 66/1996г. 

Чл.2. Наличието на Етични правила е необходимо условие за работа в сферата на висшето образование, тъй като тази дейност е изградена на основата на общественото доверие по отношение на подготовката на висококвалифицирани специалисти в областта на образователната, научна и художествено-творческата дейност. 
Чл.3. Етичните правила за поведение на служителите на Академията  включват  два съществени компонента:

-     Принципи, чието приложение е уместно в професията и практиката;

· Правила за поведение, които описват нормите на поведение, към които се очаква служителите на Академията да се придържат. Тези правила помагат за практическото приложение на принципите и имат за цел да ръководят поведението на служителите в посока развитие на етични отношения.
Глава втора

ОСНОВНИ ПРИНЦИПИ


Чл.4. Дейността на служителите в АМТИИ се осъществява при спазване принципите на лоялност, честност, почтеност, отговорност, прозрачност  и отчетност.

Чл.5. Служителят изпълнява служебните си задължения при строго спазване на законодателството в Република България.

Чл.6. Служителят извършва дейността си компетентно, обективно и добросъвестно, като се стреми непрекъснато да подобрява работата си.

Чл.7. При изпълнение на служебните си задължения служителят се отнася любезно, възпитано и с уважение към всеки, като зачита правата и достоинството на личността.


Чл.8. При осъществяване на своята дейност служителят в Академията е готов да обсъди открито своето поведение, както и да дава отчет за него пред всички компетентни органи.

Глава трета

ПРОФЕСИОНАЛНО ПОВЕДЕНИЕ

Чл.9. Служителят изпълнява задълженията си честно, безпристрастно и непредубедено. 

Чл.10.Служителят отговаря на поставените въпроси съобразно функциите, които изпълнява, като при необходимост пренасочва студентите и гражданите към друг служител, притежаващ съответната компетентност.

Чл.11. Служителят е длъжен да спазва служебната йерархия и стриктно да изпълнява актовете и заповедите на горестоящите органи.

Чл.12. Служителят поставя пред своя ръководител своевременно и пълнообхватно проблемите, с които се сблъсква в процеса на работа.

Чл.13. Служителят противодейства на корупционните прояви и на други неправомерни действия в АМТИИ-Пловдив.

Чл.14. При изпълнение на служебните си задължения служителят опазва повереното му имущество с грижата на добър стопанин.

Глава четвърта

ЛИЧНО ПОВЕДЕНИЕ

Чл.15. При изпълнение на служебните си задължения и в обществения живот служителят следва поведение, което не уронва престижа на Академията.

Чл.16. Служителят не допуска на работното си място поведение несъвместимо с добрите нрави.

Чл.17. Служителят придобива и управлява имуществото си по начин, който да изключва каквото и да било съмнение за злоупотреба със служебното му положение.
Глава пета

ДРУГИ РАЗПОРЕДБИ

Чл.18. При неспазване на нормите на поведение в тези правила служителите носят дисциплинарна отговорност съгласно Кодекса на труда, без да се изключва подвеждането им под съдебна отговорност при наличие на предпоставки за това.

Чл.19. При първоначално встъпване в длъжност непосредствения ръководител е длъжен да запознае служителя с тези правила.
Настоящите правила са утвърдени на 20.10.2006г. на основание чл.11, ал.1 и ал.2, т.1 от Закона за финансово управление и контрол в публичния сектор.
